изисквания на стандарта.
 2.5.
 Изпитване за устойчивост на корозия
 2.5.1.
 Металните компоненти на водородното оборудване трябва да отговарят на изискванията на изпитванията за утечки, посочени в точки 2.2. и 2.9., след като в продължение на 144 часа са били подложени на изпитване в солена мъгла съгласно стандарт ISO 9227, като всички връзки са затворени.
 2.5.2.
 Медните или месинговите компоненти на оборудването, предназначено да съдържа водород, трябва да отговарят на изискванията на изпитванията за утечки, посочени в точки 2.2. и 2.9., след като в продължение на 24 часа са били потопени в амоняк съгласно стандарт ISO 6957, като всички връзки са затворени.
 2.6.
 Изпитване за устойчивост на суха топлина
 2.6.1.
 Изпитването трябва да се извършва в съответствие със стандарт ISO 188. Изпитваната част трябва да се изложи в продължение на 168 часа на въздух при температура, равна на максималната работна температура. Промяната в якостта на опън не трябва да надвишава ±25 %. Промяната на относителното удължение не трябва да надвишава следните стойности: максимално увеличение от 10 % и максимално намаление от 30 %.
 2.7.
 Изпитване за стареене под въздействие на озон
 2.7.1.
 Изпитването трябва да бъде извършено съгласно стандарт ISO 1431-1. Изпитваната част, която се подлага на натоварване до удължение от 20 %, се подлага на въздействието на въздух при температура от +40 °C с концентрация на озон от 50 стомилионни части в продължение на 120 часа.
 2.7.2.
 Не се допуска никакво напукване на изпитваната част.
 2.8.
 Изпитване при температурен цикъл
 1.8.2.
 Дадена неметална част на оборудването, предназначено да съдържа водород, трябва да отговаря на изискванията на изпитванията за утечки, посочени в точки 2.2. и 2.9., след като е била подложена в продължение на 96 часа на температурен цикъл, представляващ преминаване от минималната работна температура до максималната работна температура, с продължителност на цикъла 120 минути, при МДРН.
 2.9.
 Изпитване на меките връзки за цикъл на налягането
 2.9.1.
 Всички гъвкави горивопроводи трябва да отговарят на изискванията на приложимото изпитване за утечки, посочени в точка 2.2., след като са били подложени на 6000 цикъла на налягането.
 2.9.2.
 Налягането трябва да се променя от атмосферното налягане до МДРН на резервоара за по-малко от пет секунди и след време от най-малко пет секунди, да спадне до атмосферното налягане за по-малко от пет секунди.
 2.9.3.
 Подходящото изпитване за външни утечки, както е посочено в точка 2.2., трябва да се извърши веднага след изпитването за издръжливост.
 Раздел Г
 Технически спецификации за одобряване на типа на горивни системи за превозни средства, включващи системи за съхранение на втечнен водород
 1.
 Изисквания към горивните системи на превозното средство, които включват ССВВ
 В настоящия раздел са дадени изискванията за целостта на системата за подаване на водородно гориво, която включва системата за съхранение на втечнен водород, тръбопроводите, съединенията и компонентите, в които присъства водород.
 1.1.
 Цялост на горивната система при експлоатация
 1.1.1.
 Защита срещу свръхналягане в системата за ниско налягане
 Водородната система, разположена след редуктора на налягането, трябва да бъде обезопасена срещу свръхналягане, дължащо се на възможна неизправност на редуктора на налягане. Зададеното налягане на устройството за защита от свръхналягане трябва да